Myše

Myše (Mus) su ród hrymzakow ze skupiny staroswětowych myšow. Do roda słušeja něhdźe 40 družinow, wot kotrychž je domjaca myš (mus musculus) najznaćiša a najbóle rozšěrjena. Wjetšina druhich družinow je w Africe a w južnej a juhowuchodnej Aziji žiwa.

Myše su wot hłowy do tyłowa mjez 4,5 a 12,5 cm dołhe, k tomu maja mjez 3 a 11 cm dołhi wopuš. Waža wot 12 do 35 gramow. 

Prěnjotny žiwjenski rum wobjimuje Afriku, južnu Europu a južnu kaž tež juhowuchodnu Aziju. Jako jenička družina je so domjaca myš, čłowjekej slědujo, tež do Ameriki a Awstralije rozšěrjała.

 Systematika 
Dotal su 39 družinow znate, kotrež so do štyrjoch podrodow rozdźěluja:

 podród Mus
 Mus booduga na indiskim subkontinenće
 Rajsowa myš (Mus caroli) w južnej Chinskej a juhowuchodnej Aziji
 Płowojta myš (Mus cervicolor) z městnami mjez sewjernej Indiskej a Indoneskej
 Cookowa myš (Mus cookii) na sewjeru južneje a juhowuchodneje Azije
 Cypernska myš (Mus cypriacus), endemiska na Cypernje
 Mus famulus při južnym kóncu Indiskeje
 Mus fragilicauda na mało městnach w Thailandskej a Laosu
 Makedonska myš (Mus macedonicus) na Balkanskej połkupje a w Małej Aziji
 Domjaca myš (Mus musculus), prěnjotnje jenož w Euraziji, čłowjekej slědujo dźensa swětadaloko rozšěrjena
 Kłosowa myš (Mus spicilegus) w srjedźnej a wuchodnej Europje
 Algeriska myš (Mus spretus) při zapadnym Srjedźozemskim morju (sewjerozapadna Afrika a Iberiska połkupa)
 Mus terricolor, rozšěrjena na indiskim subkontinenće
 podród Nannomys
 Mus baoulei mjez Gineju a Togom
 Mus bufo w małym teritoriju při Wuchodoafriskej hrjebinje
 Mus callewaerti na juhu Demokratiskeje republiki Kongo a w Angoli
 Mus goundae, jenož z Centralnoafriskeje republiki znata
 Mus haussa we wulkim dźělu zapadneje Afriki
 Mus indutus w suchich regionach južneje Afriki
 Mus mahomet mjez Etiopiskej wysočinu a Keniju
 Mus mattheyi w zapadnej Africe mjez Senegalom a Ghanu
 Afriska mała myš (Mus minutoides), rozšěrjena mjez južnym Sudanom a Južnej Afriku
 Mus musculoides, rozšěrjena w zapadnej a srjedźnej Africe
 Mus neavei w Sambiji a Južnej Africe, snadź tež w dalšich krajach
 Mus orangiae we wyše ležacych kónčinach Južneje Afriki a Lesotha
 Mus oubanguii, jenož z Centralnoafriskeje republiki znata
 Mus setulosus w dźělach zapadneje a srjedźneje Afriki
 Mus setzeri w Namibiji, Botswanje a Sambiji
 Mus sorella we wokolinje Wuchodoafriskeje hrjebiny
 Mus tenellus w suchich regionach mjez Sudanom a Etiopiskej na sewjeru a Tansaniju
 Tritonowa myš (Mus triton) w srjedźnej a wuchodnej Africe
 podród Coelomys
 Mus crociduroides na zapadźe Sumatry
 Mus mayori, endemiska na Sri Lance
 Mus pahari w juhowuchodnej Aziji
 Mus vulcani w hórskich kónčinach zapadneje Javy
 podród Pyromys
 Mus fernandoni, endemiska na Sri Lance
 Mus phillipsi w Indiskej
 Mus platythrix w srjedźnej a južnej Indiskej
 Mus saxicola na indiskim subkontinenće
 Mus shortridgei na sewjeru Juhowuchodneje Azije

 Wotkaz 

Kategorija:Hrymzaki